
15.09.2026.   

Par iepirkuma procedūras „Notekūdeņu attīrīšanas iekārtu pārbūve Kleistu ielā 28, Rīgā”, Identifikācijas Nr. RS/2026/59, nolikuma prasībām

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija no iespējamā piegādātāja ir saņēmusi vēstuli ar lūgumu sniegt skaidrojumu par iepirkuma procedūras “Notekūdeņu attīrīšanas iekārtu pārbūve Kleistu ielā 28, Rīgā” (ID Nr. RS/2026/59), turpmāk – Iepirkums, nolikumā ietvertajām prasībām.

Jautājums:  
Būvprojekta ģenerālplānā un darbu daudzumu sarakstā LK1 lietus ūdens attīrīšanas iekārta ir norādīta kā ACO Oleopator G NS 200/20000, savukārt detalizētajā rasējumā UKT/LKT-14 un skaidrojošajā aprakstā ir norādīta iekārta ACO Oleopator G-H 200/20000.
Lūdzam precizēt, kurš iekārtas modelis ir uzskatāms par pareizo un jāparedz piedāvājumā – ACO Oleopator G NS 200/20000 vai ACO Oleopator G-H 200/20000?

Atbilde: Paskaidrojam, ka tā ir viena un tā pati iekārta. Atbilstoši ģenerālplānam un darbu apjomos norādītajam ACO Oleopator G NS 200/20000 ir vispārējs apzīmējums. Norāde "NS 200/20000" (nominal size) apzīmē caurplūdes apjomu 200 l/s un nosēdumu tvertnes tilpumu 20 000l. Savukārt, atbilstoši detalizētajam rasējumam UKT/LKT-14 (kur ir tā pati iekārta), ir norādīts precizēts apzīmējums "H", kas norāda iekārtas horizontālo izpildījumu. Proti, būvprojektā ir paredzēta lietus ūdens attīrīšanas iekārta ACO Oleopator G-H NS 200/20000 (horizontālā izpildījumā).

Jautājums: 
Ņemot vērā nepieciešamos precizējumus, kā arī objekta apskati, kas norisināsies 16.09.2026., lai varētu sagatavot pilnvērtīgu un kvalitatīvu piedāvājumu, lūdzam pagarināt piedāvājumu iesniegšanas termiņu līdz 30.09.2026.

Atbilde: Informējam, ka Iepirkuma nolikumā ir veikti grozījumi, kas publicēti www.eis.gov.lv un www.rigassatiksme.lv.

Iepirkumu komisijas priekšsēdētāja  						                    I. Novika

Rigas pasvaldibas sabiedriba ar ierobeZotu atbildibu “Rigas satiksme”
Vestienas iela 35, Riga, LV-1035, juridiska adrese: Kleistu iela 28, Riga, LV-1067, Latvija; registracijas numurs: 40003619950;
talrunis: +371 67 104 800, e-pasts: sekretariats@rigassatiksme.lv

